मसीही जीवन में आनन्द का अनुभव करने के लिए एक और तरीका समाज के द्वारा है। परमेश्‍वर ने एलिय्याह को आराम दिया और तब उसके पास एक व्यक्ति, एलीशा को उसकी सहायता के लिए भेज दिया (1 राजा 19:19–21)। हमें भी, मित्रों की आवश्यकता है जिनसे हम हमारे हृदयों पर लगी हुई ठेसों और दर्द को साझा कर सकते हैं (सभोपदेशक 4:9–12)। इब्रानियों 10:19–25 कहता है, "इसलिये हे भाइयो...और प्रेम और भले कामों में उस्काने के लिये हम एक दूसरे की चिन्ता किया करें। और एक दूसरे के साथ इकट्ठा होना न छोड़ें, जैसा कि कितनों की रीति है, पर एक दूसरे को समझाते रहें; और ज्यों ज्यों उस दिन को निकट आते देखो त्यों-त्यों और भी अधिक यह किया करो।" परमेश्‍वर के अनुग्रह के कारण, हम जानते हैं कि हम परमेश्‍वर के निकट विश्‍वास के साथ पहुँच सकते हैं (इब्रानियों 10:19)। हम जानते हैं कि हम हमारे पापों से शुद्ध हो चुके हैं (इब्रानियों 10:22)। और हम एक नए समाज में, विश्‍वासियों के परिवार में जुड़ चुके हैं। अपने साथी विश्‍वासियों के साथ, हम हमारे विश्‍वास को दृढ़ता से थामे हुए, परमेश्‍वर के चरित्र में भरोसा करें। हमें साथ ही एक दूसरे को उत्साहित करना है। मसीही विश्‍वासी इस संसार से सम्बन्धित नहीं है (यूहन्ना 17:14–16; फिलिप्पियों 3:20)। हम परमेश्‍वर के साथ होने की लालसा करते रहते हैं, अन्त में हमारी मूल स्वरूप में पुनर्स्थापित हो जाएँगे। जीवन एकान्तवादी और उत्साहरहित हो सकता है। अन्यों के द्वारा प्रदान सहायता हमें सत्य का स्मरण दिला सकती है, उनके साथ अपने बोझ को ले चलने में सहायता दे सकती है, और निरन्तर आगे बढ़ते रहने के लिए सामर्थ्य प्रदान कर सकती है (गलातियों 6:10; कुलुस्सियों 3:12–14)।